Jean Patou

Jean Patou (1887–1936) oli ranskalainen muotisuunnittelija ja Patoun muotihuoneen perustaja. Hän aloitti perustamalla 1912 muotihuoneen nimellä Parry. Hän kuitenkin muutti 1914 sille nimeksi sukunimensä Patou. Samoihin aikoihin hän joutui asepalvelukseen, kun ensimmäinen maailmansota puhkesi. Sodan päätyttyä hän palasi 1919 yritystoimintaan. Hänen suunnittelemansa urheilulliset ja nuorekkaat vaatteet tulivat suosituiksi niin Euroopassa kuin Yhdysvalloissakin. Hän suunnitteli sekä naisten pukuja että urheiluvaatteita. Koska Yhdysvallat oli hyvä markkina-alue, hän haki sieltä malleja, jotka edustivat rakenteeltaan paremmin amerikkalaisia.

Patoun kuoltua 1936 Patoun muotihuone siirtyi hänen lankonsa Raymond Barbasin vastuulle. Muotihuoneen tunnettuja suunnittelijoita ovat olleet Marc Bohan 1953–1957, Mad Carpentier 1958–1960, Karl Lagerfeld 1960–1963 ja Christian LeCroix 1982–1987. Viimeinen kokoelma julkistettiin Patoun nimellä 1987, ja sen jälkeen keskityttiin hajuvesiin, joista tunnetuin on "Joy".

Lähteet

Aiheesta muualla

 Patou 

Ranskalaiset muotisuunnittelijat
Vuonna 1887 syntyneet
Vuonna 1936 kuolleet